Pavlova pećina
<s>Pavlova pećina nalazi se na brdu Doli u naselju Bihovo, i udaljena je šest kilometara od grada Trebinja, Republika Srpska, Bosna i Hercegovina.</s><s>Rašireno je vjerovanje da je u ovoj pećini boravio sveti Pavle po čemu je i dobila ime, pa su joj ljudi poklanjali izuzetnu pažnju, vodeći računa da ostane neoskrnavljena.</s><s>Odlukom Zemaljskog zavoda za zaštitu spomenika kulture i prirodnih rijetkosti Sarajeva bila je zaštićena od 1957. godine pod imenom „Pećina u Dolama“.</s><s>Sastoji se iz jednog prostranog kanala koji je na nekoliko mjesta ispresijecan masivnim pećinskim nakitom i završava se prostranom dvoranom.</s><s>Posebno je značajna kao jedini speleološki objekat Republike Srpske koji se povremeno koristi kao podzemni sakralni objekat o kojem se brine sestrinstvo Petropavlovog manastira.</s><s>Do nje se stiže samo kozjom stazom, kojom dolaze mnogi turisti i vjernici, naročito na dan svetog Petra i Pavla, a čak se u njoj i djeca krštavaju.</s>

<s>Zaštićeno područje 
Pavlova pećina je proglašena zaštićenim područjem slijedećih karakteristika:
 datum proglašenja: 2012
 IUCN kategorija zaštićenog područja: III - spomenik prirode
 stepeni zaštite na cjelokupnoj teritoriji su: II 
 površina: 13,4 ha
 upravljač: Opština Trebinje
 mjesto: Trebinje</s>

<s>Reference</s>

<s>Trebinje
Spomenici prirode u Bosni i Hercegovini
Pećine u Bosni i Hercegovini</s>

